২৩ সফর

২৩ সফর হলো ইসলামি বর্ষপঞ্জির দ্বিতীয় মাস সফরের ত্রয়োবিংশ দিন। এটি হিজরি চান্দ্র পঞ্জিকা অনুসারে বছরের ৫৩তম দিন। এই দিনের পর হিজরি বছর শেষ হতে আরো ৩০১ বা ৩০২ দিন বাকি থাকে। 

 ঘটনাবলি 
 ৬৭৯ হিজরি —গ্রানাডা আমিরাত ও কাস্তিল রাজ্যের সেনাবাহিনীর মধ্যে মোকেলিনের যুদ্ধ সংঘটিত হয়। এ যুদ্ধে গ্রানাডা রাজ্য বিজয় লাভ করে।
 ৮৪৮ হিজরি —উসমানীয় সাম্রাজ্য হাঙ্গেরি রাজ্যের সঙ্গে সেকদিন চুক্তি স্বাক্ষর করে, যার উদ্দেশ্য ছিল উভয় পক্ষের মধ্যকার যুদ্ধ বন্ধ করা। তখন হাঙ্গেরির লক্ষ্য ছিল বলকান অঞ্চল ও সামগ্রিকভাবে ইউরোপ থেকে মুসলিম অধিবাসীদের বিতাড়িত করা।
 ১০৪৫ হিজরি — উসমানীয় সুলতান চতুর্থ মুরাদ ইরানের রাওয়ান (ইয়েরেভান) শহর দখল করেন। টানা ১১ দিনের অবরোধের পর শহরটি আত্মসমর্পণ করে।
 ১২৫৩ হিজরি — আলজেরীয় নেতা আমির আবদুল কাদের আল-জাজায়েরি ফরাসিদের বিরুদ্ধে একাধিক বিজয়ের পর তাদের সঙ্গে তাফনা চুক্তি স্বাক্ষর করেন। এরপর তিনি দেশের অভ্যন্তরীণ সংস্কার, দুর্গ ও কেল্লার ক্ষয়ক্ষতি মেরামত এবং রাষ্ট্রের প্রশাসনিক বিষয়গুলো পুনর্গঠনে মনোনিবেশ করেন। তবে এর মাত্র দুই বছর পর ফরাসিরা চুক্তি ভঙ্গ করে।
 ১৩৪৫ হিজরি — ইতালি ও ইয়েমেনের মধ্যে একটি চুক্তি স্বাক্ষরিত হয়, যার ফলে ইতালি লোহিত সাগরের পূর্ব উপকূলের ওপর নিয়ন্ত্রণের অধিকার লাভ করে।
 ১৩৫২ হিজরি — হাসান আল-বান্না প্রতিষ্ঠিত ইখওয়ানুল মুসলিমিনের প্রথম বার্ষিক সম্মেলন অনুষ্ঠিত হয়।
 ১৩৯৪ হিজরি —খনিজ তেল রপ্তানিকারক আরব দেশগুলির সংস্থা ওপেক যুক্তরাষ্ট্রের ওপর আরোপিত তেল রপ্তানি নিষেধাজ্ঞা প্রত্যাহার করে। এই নিষেধাজ্ঞা ৬ অক্টোবরের যুদ্ধ (১০ রমজান) চলাকালে আরোপ করা হয়েছিল, যখন ইসরায়েলের সঙ্গে মিশর ও সিরিয়ার যুদ্ধ শুরু হয়।
 ১৩৯৮ হিজরি – সিরিয়া, ইরাক, আলজেরিয়া, লিবিয়া ও ফিলিস্তিন মুক্তি সংস্থা নিয়ে গঠিত “জবহাত আস-সুমুদ ওয়াত-তাসাদ্দি" আলজেরিয়ায় তাদের দ্বিতীয় সম্মেলন আয়োজন করে। এটি গঠনের মূল উদ্দেশ্য ছিল মিশরীয় রাষ্ট্রপতি আনোয়ার সাদাতের ইসরায়েল ভ্রমণের বিরুদ্ধে সংঘবদ্ধ হওয়া, যার ফলে মিশর–ইসরায়েল শান্তি চুক্তির পথ প্রশস্ত হয়।
 ১৩৯৯ হিজরি – বৈরুতে একটি গাড়িবোমার বিস্ফোরণে ফিলিস্তিনি নেতা আলি হাসান সালামা নিহত হন। তিনি নিজের স্ত্রী সাবেক বিশ্বসুন্দরী জর্জিনা রিজকের বাসা থেকে বের হওয়ার পর এই হত্যাকাণ্ডের শিকার হন।
 ১৪০৩ হিজরি– অ্যাথেন্সে কুয়েত এয়ারওয়েজের একটি কার্যালয়ে বিস্ফোরণ ঘটে, যার ফলে ব্যাপক ক্ষয়ক্ষতি সাধিত হয়।
 ১৪৩০ হিজরি–স্বাস্থ্যগত কারণ দেখিয়ে মিশর সরকার বিরোধী রাজনীতিবিদ আইমান নূরকে মুক্তি দেয়।
 ১৪৩২ হিজরি –মিশরের “জুম‘আতুল গাদাবের” (রাগের শুক্রবার) দিন। এদিন জুমার নামাজের পর মিশরের বিভিন্ন প্রদেশে ব্যাপক গণবিক্ষোভ হয়। এটি রাষ্ট্রপতি হোসনি মোবারকের পদত্যাগের দাবিতে শুরু হওয়া আন্দোলনের চতুর্থ দিন ছিল। এই দিনে অনেক থানা ও ক্ষমতাসীন ন্যাশনাল ডেমোক্র্যাটিক পার্টির কার্যালয়ে অগ্নিসংযোগ ঘটে; পুলিশ রাস্তা থেকে সরে যায়; কারাগার থেকে হাজার হাজার বন্দি পালিয়ে যায় এবং সেনাবাহিনী নামানো হয়। এর ফলে প্রেসিডেন্ট হোসনি মোবারক সারা দেশে সান্ধ্য আইন জারি করেন এবং প্রধানমন্ত্রী আহমদ নাজিফের নেতৃত্বাধীন সরকারকে পদত্যাগের নির্দেশ দেন।
 ১৪৩৯ হিজরি — ইরান ও ইরাকের সীমান্তবর্তী অঞ্চলে ৭.৩ মাত্রার একটি শক্তিশালী ভূমিকম্প আঘাত হানে। এর কেন্দ্র ছিল ইরানের কেরমানশাহ শহর, যার প্রভাব পার্শ্ববর্তী দেশগুলোতেও অনুভূত হয়।
 ১৪৪০ হিজরি— মিশরের মিনিয়া প্রদেশে এক সশস্ত্র হামলায় ৯ জন কিবতীয় খ্রিস্টান নিহত হন। আইএসের সিনাই প্রদেশ শাখা এই হামলার দায় স্বীকার করে।
 ১৪৪৫ হিজরি — মরক্কোর হাওজ অঞ্চলে ৬.৮ মাত্রার একটি ভূমিকম্প আঘাত হানে, যার ফলে ২,৯০০–এর বেশি মানুষের মৃত্যু হয়।

 জন্ম 
 ৩৭০ হিজরি — ইবনে সিনা; মুসলিম চিকিৎসক, জ্যোতির্বিদ ও দার্শনিক।
 ১৩৬৬ হিজরি — সাবরি আবদুল মুনিম; মিশরীয় অভিনেতা।
 ১৩৮১ হিজরি —
 আলি জাবের; লেবানীয় গণমাধ্যম কর্মী।
 হালা আউন; লেবানীয় অভিনেত্রী।
 ১৩৮৫ হিজরি — মোহাম্মদ আল-মুখতার আল-মাহদি।
 ১৪০৬ হিজরি — আলা আল-ফারিস; জর্ডানীয় গণমাধ্যম কর্মী।

 মৃত্যু 
 ৫০৯ হিজরি – আবুল-ফারাজ আরমানাজি, মুসলিম পণ্ডিত ও শাম অঞ্চলের ইতিহাসবিদ।
 ৫৫৭ হিজরি – তৃতীয় বাল্ডউইন, জেরুজালেম রাজ্যের রাজা।
 ১৩৭৪ হিজরি – হাসান আস-সাবতি, ইরাকি কবি ও খতিব।
 ১৩৫৫ হিজরি – এডমন্ড অ্যালেনবি, প্রথম বিশ্বযুদ্ধে ব্রিটিশ সেনাবাহিনীর প্রধান সেনানায়ক।
 ১৩৯৬ হিজরি– আলি আল-হাশিমি, ইরাকি কবি, লেখক ও খতিব।
 ১৩৯৯ হিজরি – আলী হাসান সালামা, ফিলিস্তিনি গোয়েন্দা কর্মকর্তা।
 ১৪১৯ হিজরি – আলী ইবনে আসাদ আল-গারাভি আত-তাবরিজি, ইরানি দ্বাদশী শিয়া মারজা (ধর্মীয় সর্বোচ্চ কর্তৃপক্ষ)।
 ১৪২৩ হিজরি – জুহাইরা আবেদিন, মিশরের ইতিহাসে বিশ্ববিদ্যালয়ে শিক্ষক হিসেবে নিয়োগপ্রাপ্ত প্রথম নারী চিকিৎসক ও ইংল্যান্ডে চিকিৎসা ফেলোশিপ অর্জনকারী প্রথম আরব নারী চিকিৎসক।
 ১৪৩০ হিজরি –আত-তাইয়্যিব সালেহ, সুদানি ঔপন্যাসিক।
 ১৪৩১ হিজরি – ফয়সাল আলাওয়ি, ইয়েমেনি গায়ক।
 ১৪৩১ হিজরি – ওরখান মুহাম্মদ আলী, ইরাকি লেখক ও সাহিত্যিক।
 ১৪৩৩ হিজরি –
 মুহাম্মদ রুইশা, মরক্কোন সংগীতশিল্পী।
 আহমদ হামিদা, মিশরীয় লেখক।
 ১৪৩৬ হিজরি – সালেম আবুদ আল-আলুসি, ইরাকি ইতিহাসবিদ ও প্রত্নতত্ত্ববিদ।
 ১৪৪৭ হিজরি – সাবের আবদুদ্দায়িম, মিশরীয় লেখক ও সাহিত্যিক।

 আরো দেখুন 

 সফর
 ১ সফর
 ৩০ সফর

 গ্রন্থপঞ্জি 



















 তথ্যসূত্র 
বিষয়শ্রেণী:হিজরি তারিখ
বিষয়শ্রেণী:সফর

 বহিঃসংযোগ 

 এখানে দেখুন: সফর মাসে যা ঘটেছিল
 আরবি এনস্লাইক্লোপিডিয়া
 ইসলামি এনস্লাইক্লোপিডিয়া
 আরব সেলিব্রেটিদের জীবনী তথ্য
 খেলোয়াড়দের জীবনী তথ্য